Alfonso Sánchez Izquierdo

Alfonso Sánchez Izquierdo, nado en Sidi-Ifni (Marrocos) o 22 de febreiro de 1949, é un xornalista galego director xeral da Corporación de Radio Televisión de Galicia."Alfonso Sánchez Izquierdo, nuevo director general de la televisión gallega" , artigo na web de Telecinco .

 Traxectoria 
Titulado en Ciencias da Información na Escuela de Periodismo de Madrid (1973), licenciado en Dereito (1978) na Universidade Complutense de Madrid e titulado en Socioloxía polo Instituto León XIII. Comezou a súa carreira como xornalista como correspondente da Axencia EFE en Estados Unidos. En 1973 incorporouse, como redactor, ao xornal ourensán La Región, do que chegou a ser director, e ao cal se mantivo vinculado profesionalmente durante 35 anos. Coa expansión do Grupo La Región, ocupou tamén outros postos de responsabilidade. Así, foi conselleiro delegado do xornal Atlántico Diario de Vigo (1987), da Axencia Galega de Noticias (1990) e presidente e conselleiro delegado de Telemiño.

En xullo de 2008, Sánchez Izquierdo deixou a dirección de La Región e foi substituído no cargo por Xosé Manuel Pastoriza."Sánchez Izquierdo cesa como director de La Región", artigo en La Región, 25 de xullo de 2008 . No curso académico 2008-09 dedicouse a labores de investigación e innovación e a impartir docencia, como profesor asociado, na materia de Xestión da Empresa Informativa da Facultade de Ciencias da Comunicación da Universidade de Santiago de Compostela. Dende o ano 2008 tamén deu aulas de Programación e Técnicas de Relacións Públicas na Universidade de Vigo e exerceu de socio conselleiro de Acioavia Wises, S.L.. En 2008 foi nomeado presidente da Asociación Galega de Xestión da Comunicación.

En maio de 2009 foi nomeado Director Xeral da CRTVG,"Alfonso Sánchez Izquierdo, nuevo director general de la CRTVG" , artigo en El Correo Gallego, 20 de maio de 2009 . e en novembro dese ano foi nomeado presidente da FORTA."Alfonso Sánchez Izquierdo, Director General de la CRTVG, nuevo Presidente de FORTA" , artigo da FORTA, 12 de novembro de 2009 .

Tamén presidiu a comisión de medios de comunicación do Plan de normalización lingüística de Galicia.

 Obras 

É coautor dos libros Diálogo Social en Galicia (2008) e Vintacinco anos de autonomía de Galicia (2005).
 Recoñecementos 

No ano 2005 foi galardoado co premio Diego Bernal, da Asociación de Xornalistas de Galicia.
 Notas 

 Véxase tamén 
 Bibliografía 


Categoría:Xornalistas de Galicia
Categoría:CRTVG
Categoría:Profesores da Universidade de Santiago de Compostela
Categoría:Profesores da Universidade de Vigo
Categoría:Nados en Sidi Ifni
Categoría:Nados en 1949
Categoría:Personalidades de Galicia sen imaxes